3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 482 της 2/9 Σεπτ. 1963 (ΦΕΚ Α΄ 137) Διορθ. Ημαρτ. ΦΕΚ Α΄ 156 της 27  Σεπτ. 1963 Περί συμπληρώσεως του υπ’ αριθ. 506/3.8.61 Β.Δ/τος περί ιδρύσεως παρά τη Ανωτάτη Σχολή Οικονομικών και Εμπορικών Επιστημών Ινστιτούτου Επιμορφώσεως εις την Διοικητικήν των Επιχειρήσεων. Έχοντες υπ’ όψιν : α) το άρθρ. 31 (παρ. 3 και 4) του Ν.Δ. 3974/59, β) την γνώμην της Συγκλήτου και της Γενικής Συνελεύσεως των καθηγητών της Ανωτάτης Σχολής Οικονομικών και Εμπορικών Επιστημών, διατυπωθείσαν κατά την Συνεδρίαν αυτών αντιστοίχως της 20.9.62 και 11.10.62, γ) πλην την υπ’αριθ. 229/63 σύμφωνον γνώμην του Ανωτάτου Συμβουλίου Δημοσίων Υπηρεσιών και δ) την υπ’αριθ. 305/63 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και Οικονομικών Υπουργών, απεφασίσαμεν και διατάσσομεν: Άρθρ.1.–1.Δια τας ανάγκας του λειτουργούντος παρά τη Ανωτάτη Σχολή Οικονομικών και Εμπορικών Επιστημών Ινστιτούτου Επιμορφώσεως εις την Διοικητικήν των Επιχειρήσεων, δύναται να προσλαμβάνηται προσωπικό, διακρινόμενον: Α΄. Εις κατώτερον διδακτικόν προσωπικόν, (Επιμεληταί, Βοηθοί, Παρασκευασταί, Διδάσκαλοι) μέχρι 20 με μηνιαίας αποδοχάς μέχρι 2.500 δραχμών έκαστος, και  Β΄. Εις βοηθητικόν προσωπικόν, ήτοι: α) 1 Γραμματεύς με μηνιαίας αποδοχάς μέχρι 4.000 δραχμών. β) 1 Λογιστής με μηνιαίας αποδοχάς μέχρι 4.000 δραχμών. γ) 3 Ξενόγλωσσοι Δακτυλογράφοι με μηνιαίας αποδοχάς μέχρι 3.000 δραχμών εκάστη. δ) 2 Μεταφρασταί με μηνιαίας αποδοχάς μέχρι 6.000 δραχμών έκαστος. ε) 1 Κλητήρ και καθαριστής με μηνιαίας αποδοχάς μέχρι 1.500 δραχμών . 2.Τα ειδικά τυπικά προσόντα δια την πρόσληψιν του εν παρ. 1 του παρόντος προσωπικού ορίζονται ως ακολούθως: α) Δια το κατώτερον διδακτικόν προσωπικόν: Πτυχίον της Ανωτάτης Σχολής Οικονομικών και Εμπορικών Επιστημών ή πτυχίον Νομικής Σχολής, ημεδαπού ή ομοταγούς αλλοδαπού Πανεπιστημίου ή Παντείου Ανωτάτης Σχολής Πολιτικών Επιστημών. β) Δια το βοηθητικόν προσωπικόν: αα) Δια το υπό στοιχ. α΄και β΄πτυχίων Ανωτάτης Σχολής Οικονομικών και Εμπορικών Επιστημών ή Σχολής Πολιτικών και Οικονομικών Επιστημών Πανεπιστημίου ή Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής. ββ) Δια το υπό στοιχ. γ΄και δ΄ απολυτήριον Μέσης Εκπαιδεύσεως, ειδική εμπειρία και πλήρης γνώσις μιας τουλάχιστον ξένης γλώσσης κατά προτίμησιν της Αγγλικής ή Γαλλικής ή Γερμανικής. γγ) Δια το υπό στοιχ. ε’ απολυτήριον  Δημοτικού Σχολείου. 3.Το ανωτέρω προσωπικόν προσλαμβάνεται δι’ αποφάσεως της Συγκλήτου μετά γνώμην της Διοικούσης Επιτροπής, επί συμβάσει δημοσίου δικαίου μέχρι τριών ετών, εγκρινομένη δι’ αποφάσεως του Υπουργού Εθνικής Παιδείας και Θρησκευμάτων. Η σύμβασις αυτη, ητις δύναται ν’ ανανεούται επί τον αυτόν χρόνον, υπογράφεται υπό του Πρυτάνεως της Σχολής. Άρθρ.2.–Το κατά τας διατάξεις του άρθρ. 5 του υπ’ αριθ. 506 Β.Δ/τος από 23.6/3.8.61 Διδακτικόν Προσωπικόν του Ινστιτούτου προσλαμβάνεται επί ωριαία αποζημιώσει μέχρι δραχ. 500 οριζομένη δι’ αποφάσεως της Διοικούσας Επιτροπής. Άρθρ.3.–Η Σχολή δι’ αποφάσεως της Διοικούσης Επιτροπής του Ινστιτούτου δύναται να προβαίνη εις την μετάκλησιν ειδικών επιστημόνων εκ της αλλοδαπής δια σειράν μαθημάτων και διαλέξεων. Εις τους ούτω μετακαλουμένους καταβάλλονται τα οδοιπορικά έξοδα μεταβάσεως και επιστροφής ως και τα έξοδα διαμονής εν Ελλάδι. Τα έξοδα ταύτα δεν δύνανται να είναι ανώτερα του αντιτίμου του εισιτηρίου τουριστικής θέσεως αεροπλάνου και των εξόδων διαμονής εις ξενοδοχείον πρώτης τάξεως. Ούτοι πέραν τούτων, λαμβάνουν μέχρι του διπλασίου της ωριαίας αποζημιώσεως της καθοριζομένης εις το άρθρ. 2 του παρόντος. Η Σχολή δι’ αποφάσεως της Διοικούσης Επιτροπής του Ινστιτούτου δύναται να προβαίνη εις την αποστολήν ετησίως μέχρι πέντε καθηγητών του Ινστιτούτου εις την αλλοδαπήν δι’ επιστημονικούς λόγους, της πάσης φύσεως δαπάνης μη δυναμένης να υπερβή, δι’ έκαστον τούτων τας δραχ. 15.000, καθοριζομένας, εις εκάστην περίπτωσιν υπό της Διοικούσης Επιτροπής. Άρθρ.4.–Εκ των δια του άρθρ. 4 του υπ’ αριθ. 506/3.8.61 Β.Δ/τος οριζομένων μαθημάτων το μάθημα: Επιχειρηματική Στατιστική (BUSINESS STATISTICS) τροποποιείται εις «Στατιστική των Επιχειρήσεων» (BUSINESS STATISTICS) και Επιχειρησιακή Έρευνα (OPERATION RE- SEARCH). Άρθρ.5.–1.Πόροι του Ινστιτούτου είναι : α) Τα υπό των εις το Ινστιτούτον φοιτώντων καταβαλλόμενα δίδακτρα και πάσης φύσεως τέλη. β) Ειδικαί επιχορηγήσεις Νομικών Προσώπων Δημοσίου ή Ιδιωτικού Δικαίου ημεδαπών ή αλλοδαπών και  γ) Έσοδα εκ δωρεών, κληρονομιών και κληροδοτημάτων. Άπαντα τα ανωτέρω έσοδα, η είσπραξις των οποίων ενεργείται υπό της Λογιστικής και Ταμειακής Υπηρεσίας της Σχολής, εγγράφονται εις τον προϋπολογισμόν του Νομικού Προσώπου αυτής υπό ίδιον Κεφάλαιον και άρθρα. Σελ. 681  Τμήμα Διοικητικής των Επιχειρήσεων 31.Θ.β.3 2.Αι πληρωμαί των δαπανών του Ινστιτούτου γίνονται υπό του Ταμείου της Σχολής επί τη βάσει χρηματικών ενταλμάτων εκδιδομένων υπό της Λογιστικής Υπηρεσίας της Σχολής και υπογραφομένων υπό του Προέδρου της Διοικούσης Επιτροπής του Ινστιτούτου και του Λογιστού της Σχολής εφαρμοζομένων κατά τα λοιπά των εκάστοτε ισχυόντων, περί πραγματοποιήσεως των δαπανών της Σχολής. 3.Δια τον καθορισμόν των διδάκτρων και πάσης φύσεως τελών των καταβαλλομένων υπό των εις το Ινστιτούτον φοιτώντων, εφαρμόζονται αι εκάστοτε ισχύουσαι σχετικαί διατάξεις δια τους σπουδαστάς της Α.Σ.Ο. και Ε.Ε. 4.Δια την απόδοσιν εις τους εξεταστάς καθηγητάς του Ινστιτούτου των εισπραττομένων εξετάστρων ως και δια την καταβολήν αμοιβής εις τους επόπτας γραπτών εξετάσεων εφαρμόζονται τα εκάστοτε επ’ αυτών ισχύοντα εις την Α.Σ.Ο. και Ε.Ε. 5.Αι αμοιβαί του Διδακτικού και λοιπού προσωπικού του Ινστιτούτου ως και αι εν γένει δαπάναι λειτουργίας αυτού αντιμετωπίζονται εκ των εν παρ.1 του παρόντος πόρων, του τυχόν υφισταμένου ελλείμματος καλυπτομένου εκ της ιδίας περιουσίας της Σχολής. Άρθρ.6.–Σφραγίς του Ινστιτούτου είναι η σφραγίς της Σχολής, έχουσα επί πλέον και τον τίτλον του Ινστιτούτου.  Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 682  31.Θ.β.3 Τμήμα Διοικητικής των Επιχειρήσεων 